2. ΑΝΑΚΟΙΝΩΣΗ ΥΠΟΥΡΓΟΥ ΕΞΩΤΕΡΙΚΩΝ της 2/8 Σεπτ. 1981 (ΦΕΚ Α΄ 245) Περί ανακοινώσεως θέσεως εν ισχύ της εις Βιέννην την 14.12.1979 υπογραφείσης Συμβάσεως Κοινωνικής Ασφαλείας Ελλάδος-Αυστρίας. Το Υπουργείον Εξωτερικών ανακοινοί ότι την 5ην Αυγ. 1981 έλαβε χώραν εις Αθήνας η ανταλλαγή των εγγράφων επικυρώσεως της εις Βιέννην την 14ην Δεκ. 1979 υπογραφείσης Συμβάσεως μεταξύ της Ελληνικής Δημοκρατίας και της Αυστριακής Δημοκρατίας «περί Κοινωνικής ασφαλείας», του τελικού Πρωτοκόλλου αυτής ως και του από 17.1.80 Συμφώνου προς εφαρμογήν της εν λόγω Συμβάσεως μετά του συνημμένου εις αυτό Παραρτήματος. Τα ως άνω κείμενα κυρωθέντα δια του υπ’ αριθ. 1161/1981 Νόμου, δημοσιευθέντος εις το υπ’ αριθ. 150 Φύλλον της Εφημερίδος της Κυβερνήσεως τεύχ. Α΄ της 12ης Ιουν. 1981, θα τεθούν εν ισχύϊ συμφώνως προς την παρ. 2 του άρθρ. 41 της Συμβάσεως, την 1ην Οκτ. 1981. 